நமது முன்னோர்கள் பிறவி எடுக்காமல், பிதுர் உலகில் இருந்தால் தர்ப்பணம் கொடுப்பதில் அர்த்தம் இருக்கிறது. அவர்கள் மீண்டும் பிறந்துவிட்டால் தர்ப்பணத்திற்கு என்ன தாத்பரிய பலன் இருக்கிறது என்று சிலர் நினைக்க கூடும். அந்த நினைப்பு நியாயமானதே. ஆனால், நமது முன்னோர்கள் பிறந்த இடத்தில் கஷ்டங்களை அனுபவிக்கலாம். இடர்களை எதிர்கொண்டு ஏங்கி கிடக்கலாம். அவர்களுக்காக இங்கு நாம் செய்யும் புண்ணிய காரியம் இன்று அவர்கள் உயிரோடு வாழ்ந்தாலும், அவர்களுக்கு போய் சேரும். அவர்களின் துயரமும் குறையும். அதனாலும் நமக்கு இரட்டிப்பு புண்ணியம் கிடைக்கும். எனவே எந்தவகையில் பார்த்தாலும், முன்னோர்களுக்கான கர்மகாரியம் செய்வது பலவிதத்திலும் நமக்கு நன்மையே.